**ΠΑΡΑΡΤΗΜΑ IX – Σχέδιο Σύμβασης**

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΑΠΟΚΕΝΤΡΩΜΕΝΗ ΔΙΟΙΚΗΣΗ**  **ΠΕΛΟΠΟΝΝΗΣΟΥ, ΔΥΤΙΚΗΣ**  **ΕΛΛΑΔΑΣ ΚΑΙ ΙΟΝΙΟΥ** |  |

**ΣΥΜΒΑΣΗ**

**Ανάθεσης Παροχής υπηρεσιών για την υλοποίηση του έργου «Παρακολούθηση της ποιότητας των υδάτων ακτών κολύμβησης της Περιφέρειας Ιονίων Νήσων για την περίοδο 2024-2029 και σύνταξη μητρώου ταυτοτήτων ακτών κολύμβησης της Περιφέρειας Ιονίων Νήσων».**

Στην Πάτρα σήμερα ....................., ημέρα ..................., οι συμβαλλόμενοι, αφενός η Αποκεντρωμένη Διοίκηση Πελοποννήσου Δυτικής Ελλάδας και Ιονίου (εφεξής «Α.Δ. Π.Δ.Ε. & Ι.»), ως αναθέτουσα αρχή, που εδρεύει στην Πάτρα, ΝΕΟ Πατρών-Αθηνών 28, 264 41 Πάτρα, με Α.Φ.Μ. 997824349 και Δ.Ο.Υ. Α’ Πατρών, και εκπροσωπείται νόμιμα από τον από τον Ασκούντα καθήκοντα Συντονιστή κ. Παναγιωτόπουλο Διονύσιο και αφετέρου ο οικονομικός φορέας με την επωνυμία …………………» που εδρεύει στην ………………. (ταχ. δ/νση : ………….., ΤΚ …………….., τηλ. …………., με Α.Φ.Μ. ……………….. & Δ.Ο.Υ. ……… και εκπροσωπείται νόμιμα από τον/την κ. .........................., που θα καλείται στο εξής «ανάδοχος»,

έχοντας υπόψη:

1. Το ν. 4412/2016 (Α' 147) “Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»
2. Την με αρ. πρωτ. οικ.3315/27.11.2023 (ΑΔΑ: 9ΡΡ37ΛΕ-ΥΦΩ) Απόφαση της Περιφερειάρχη Ιονίων Νήσων σχετικά με την Ένταξη της Πράξης «Παρακολούθηση της ποιότητας των υδάτων ακτών κολύμβησης της ΠΙΝ για την περίοδο 2024-2029» στο Πρόγραμμα «ΙΟΝΙΑ ΝΗΣΙΑ 2021-2027».
3. Την με αρ. πρωτ. 120694/14.12.2023 (ΑΔΑ: ΨΒΙΛΗ-ΜΡ9) αριθμ. 3072 Απόφαση Αν. Υπουργού Εθνικής Οικονομίας και Οικονομικών για ένταξη του έργου «Παρακολούθηση της ποιότητας των υδάτων ακτών κολύμβησης της ΠΙΝ για την περίοδο 2024-2029» στη ΣΑ ΕΠ0227 με ΚΩΔ. 2023ΕΠ02270019.
4. Την με αρ. πρωτ.: 3731/18.01.2024 διατύπωσης θετικής γνώμης της Ειδικής Υπηρεσίας Διαχείρισης Προγράμματος Ι»ΙΟΝΙΩΝ ΝΗΣΩΝ» για το σχέδιο του τεύχους Διακήρυξης και τη διαδικασία ανάθεσης Δημόσιας Σύμβασης για το υποέργο «Παρακολούθηση της ποιότητας των υδάτων ακτών κολύμβησης της ΠΙΝ για την περίοδο 2024-2029 και σύνταξη μητρώου ταυτοτήτων ακτών κολύμβησης της ΠΙΝ» της Πράξης «Παρακολούθηση της ποιότητας των υδάτων ακτών κολύμβησης της ΠΙΝ για την περίοδο 2024-2029» με Κωδικό ΟΠΣ 6002708.
5. Την με αρ. πρωτ.: 111981/21.12.2023 (ΑΔΑ: 659ΦΟΡ1Φ-ΞΨΣ) Απόφαση του Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου «Έγκριση Συμβατικών Τευχών και Διακήρυξης Διεθνούς Διαγωνισμού για την επιλογή Αναδόχου για την υλοποίησης του έργου: «Παρακολούθηση της ποιότητας των υδάτων ακτών κολύμβησης της Περιφέρειας Ιονίων Νήσων για την περίοδο 2024-2029 και σύνταξη μητρώου ταυτοτήτων ακτών κολύμβησης της Περιφέρειας Ιονίων Νήσων» με Κωδικό ΟΠΣ 6002708, Ε.Π. ΙΟΝΙΑ ΝΗΣΙΑ 2021-2027.
6. Το Τεύχος Διακήρυξης του ως άνω έργου και τη διάθεση πίστωσης ύψους 264.174,56€ συμπεριλαμβανομένου ΦΠΑ 24% και με συνολκή δημόσια δαπάνη που ανέρχεται στο ποσό των 264.174,56€.
7. Την απόφαση ……………………… του Συντονιστή, με την οποία εγκρίθηκε το αποτέλεσμα του Διαγωνισμού για το έργο του θέματος και η ανάθεση της σύμβασης στο οικονομικό φορέα: …………………….με Συνολική Προσφορά …………………..€ για την εκτέλεση του προαναφερόμενου έργου , πλέον …………….€ για ΦΠΑ, ήτοι στο σύνολο ………………………€.
8. Τα δικαιολογητικά νομιμοποίησης και προσωπικής κατάστασης που ορίζονται στην Διακήρυξη.

**Δήλωσαν, συμφώνησαν και συναποδέχτηκαν τα παρακάτω:**

**ΑΡΘΡΟ 1o: ΣΥΜΒΑΤΙΚΟ ΑΝΤΙΚΕΙΜΕΝΟ-ΤΕΧΝΙΚΕΣ ΠΡΟΔΙΑΓΡΑΦΕΣ-ΑΜΟΙΒΗ**

Ως αντικείμενο της παρούσας σύμβασης ορίζεται η Παροχή υπηρεσιών για την υλοποίηση του έργου «Παρακολούθηση της ποιότητας των υδάτων ακτών κολύμβησης της Περιφέρειας Ιονίων Νήσων για την περίοδο 2024-2029 και σύνταξη μητρώου ταυτοτήτων ακτών κολύμβησης της Περιφέρειας Ιονίων Νήσων», σύμφωνα με τα οριζόμενα στα συμβατικά τεύχη που ορίζονται ως ακολούθως:

* Η παρούσα Σύμβαση
* Το Τεύχος Διακήρυξης με τα Παραρτήματά του
* Η Οικονομική Προσφορά του Αναδόχου
* Η Τεχνική Προσφορά του Αναδόχου

Οι Τεχνικές Προδιαγραφές για την υλοποίηση των παραδοτέων αναλύονται στο Παράρτημα Ι της Διακήρυξης (6 σχετ. του προοιμίου) καθώς και στην τεχνική προσφορά του Αναδόχου.

Η αμοιβή του Αναδόχου ανέρχεται στο ποσό των ………….€ χωρίς Φ.Π.Α. (ήτοι συνολικά …………….€ συμπεριλαμβανομένου Φ.Π.Α.) που θα βαρύνει τις πιστώσεις του ΠΔΕ, έργο «Παρακολούθηση της ποιότητας των υδάτων ακτών κολύμβησης της Περιφέρειας Ιονίων Νήσων για την περίοδο 2024-2029 και σύνταξη μητρώου ταυτοτήτων ακτών κολύμβησης της Περιφέρειας Ιονίων Νήσων», της ΣΑ ΕΠ 0227 έτους 2023 (Κωδικός έργου 2023ΕΠ02270019).

Αναλυτικά η αμοιβή αυτή αναλύεται στους παρακάτω δύο πίνακες :

**Πίνακας 1**.Παρακολούθηση της ποιότητας των υδάτων ακτών κολύμβησης της Π.Ι.Ν.για την περίοδο 2024-2029

|  |  |  |  |  |  |  |
| --- | --- | --- | --- | --- | --- | --- |
| **Έτος**  **Παρακολούθησης** | **Πλήθος Σημείων Παρακολούθησης**  **ανά Έτος (Χ)** | **Πλήθος**  **ΠρογραμματισμένωνΔειγματοληψιών**  **(Χ)\*6** | **Μέγιστο πλήθος Πρόσθετων**  **Δειγματοληψιών**  **(Χ)\*6\*0,06** | **Μέγιστο Σύνολο δειγματοληψιών** | **Τιμή ανά Δείγμα**  **(Ευρώ προ ΦΠΑ)** | **ΣΥΝΟΛΟ**  **χωρίς ΦΠΑ** |
| 2024 | **171** | **1026** | **61** | **1087** |  |  |
| 2025 | **180** | **1080** | **68** | **1148** |  |  |
| 2026 | **180** | **1080** | **68** | **1148** |  |  |
| 2027 | **189** | **1134** | **74** | **1208** |  |  |
| 2028 | **189** | **1134** | **74** | **1208** |  |  |
| 2029 | **199** | **1194** | **80** | **1274** |  |  |
|  | | | | **ΣΥΝΟΛΟ ΑΜΟΙΒΗΣ Ι χωρίς ΦΠΑ** | |  |
|  | | | | **ΦΠΑ 24%** | |  |
|  | | | | **ΣΥΝΟΛΟ ΑΜΟΙΒΗΣ Ι** | |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

|  |  |  |  |  |  |
| --- | --- | --- | --- | --- | --- |
| **Πίνακας 2.Σύνταξη Μητρώου Ταυτοτήτων της Π.Ι.Ν** | | | | | |
| **ΕΤΟΣ** | **ΑΡΙΘΜΟΣ ΑΚΤΩΝ ΠΟΥ ΠΑΡΑΚΟΛΟΥΘΟΥΝΤΑΙ ΑΠΟ ΤΟ ΠΡΟΓΡΑΜΜΑ**  **(α)** | **ΝΕΕΣ ΑΚΤΕΣ ΠΟΥ ΕΝΤΑΣΣΟΝΤΑΙ ΣΤΟ ΠΡΟΓΡΑΜΜΑ ΠΑΡΑΚΟΛΟΥΘΗΣΗΣ**  **(β)** | **ΜΗΤΡΩΑ ΤΑΥΤΟΤΗΤΩΝ**  **(Υ)** | **ΤΙΜΗ**  **ΜΟΝΑΔΑΣ** | **ΔΑΠΑΝΗ** |
| 2025-2026 |  | 9 | 9 |  |  |
| 2027-2028 |  | 9 | 9 |  |  |
| 2029-2030 |  | 10 | 10 |  |  |
| ΕΠΑΝΕΞΕΤΑΣΗ-ΕΠΙΚΑΙΡΟΠΟΙΗΣΗ 2017-2022 |  |  | 10 |  |  |
| **ΣΥΝΟΛΟ ΑΜΟΙΒΗΣ ΙΙ χωρίς ΦΠΑ** | | | | |  |
| **ΦΠΑ 24%** | | | | |  |
| **ΣΥΝΟΛΟ ΑΜΟΙΒΗΣ ΙΙ** | | | | |  |

Η συνολική αμοιβή είναι ίση με: **ΣΥΝΟΛΟ ΑΜΟΙΒΗΣ Ι +ΣΥΝΟΛΟ ΑΜΟΙΒΗΣ ΙΙ=…..€**

**ΑΡΘΡΟ 2o : ΤΟΠΟΣ, ΧΡΟΝΟΣ ΚΑΙ ΤΡΟΠΟΣ ΠΑΡΑΔΟΣΗΣ**

O Ανάδοχος υποβάλλει όλα τα παραδοτέα του σε έντυπη και ηλεκτρονική μορφή, όπως αναφέρονται στα συμβατικά τεύχη του άρθρου 1, στην Αναθέτουσα Αρχή και ειδικότερα στην Διεύθυνση Υδάτων Ιονίου της Α.Δ. Π.Δ.Ε.&Ι., Αλυκές Ποταμού, 49100 Κέρκυρα.

Στο έργο προβλέπονται τμηματικές προθεσμίες υποβολής των απαιτούμενων από το Παράρτημα Ι της Διακήρυξης και σε συνδυασμό με το επικαιροποιημένο χρονοδιάγραμμα που θα υποβάλλει ο Ανάδοχος εντός 20 ημερών και θα εγκριθεί από την Αναθέτουσα Αρχή (Δ/νση Υδάτων Ιονίου). Η παράδοση των Παραδοτέων θα ακολουθήσει το ενδεικτικό χρονοδιάγραμμα που δίνεται στο Παράρτημα Ι της διακήρυξης μετά την υπογραφή της παρούσας σύμβασης και όχι πέραν της 31/12/2029.

Η παράδοση θα γίνεται με ευθύνη, μέριμνα και δαπάνη του αναδόχου στην προαναφερόμενη Υπηρεσία.

Το τιμολόγιο συνοδευόμενο από τα απαραίτητα σχετικά θα παραδοθεί από τον ανάδοχο στην προαναφερόμενη Υπηρεσία. Η παρακολούθηση της παράδοσης των Παραδοτέων και η πιστοποίηση της εκτέλεσης των υποχρεώσεων του αναδόχου θα γίνει με ευθύνη των αρμοδίων οργάνων της Α.Δ. Π.Δ.Ε. & Ι.

Ο Ανάδοχος υποχρεούται να τηρήσει πιστά τους όρους της σύμβασης, να παραδώσει εγκαίρως τα Παραδοτέα και να πάρει όλα τα κατάλληλα και απαραίτητα μέτρα ώστε να είναι συνεπής στις υποχρεώσεις του.

Κατά τα λοιπά εφαρμόζονται οι διατάξεις των άρθρων 219 έως 220 που αφορούν τις διατάξεις για την εκτέλεση συμβάσεων παροχής υπηρεσιών του Ν.4412/16.

**ΑΡΘΡΟ 3ο: ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΤΟΥ ΕΡΓΟΥ**

Η παραλαβή των Παραδοτέων, η παρακολούθηση της εκτέλεσης της παροχής υπηρεσιών, καθώς και η πιστοποίηση της ολοκλήρωσης όλων των υποχρεώσεων του Αναδόχου, θα γίνει από την Επιτροπή Παραλαβής, που έχει ορισθεί με απόφαση της Αναθέτουσας Αρχής μετά από εισήγηση της Ομάδας Εργασίας.

Η Επιτροπή Παραλαβής μπορεί:

α) να παραλάβει ένα (ή περισσότερα) Παραδοτέο χωρίς έγκριση ή απόφαση του αποφαινόμενου οργάνου (παρ. 2α και 3 του άρθρου 219 του Ν.4412/2016),

β) να εισηγηθεί την παραλαβή ενός (ή περισσότερων) Παραδοτέου με παρατηρήσεις λόγω αποκλίσεων από τις τεχνικές προδιαγραφές της σύμβασης (άρθρο 219 του Ν. 4412/2016),

γ) να εισηγηθεί την απόρριψη ενός (ή περισσότερων) Παραδοτέου (άρθρα 219 και 220 του Ν.4412/2016).

Η Επιτροπή, εάν δε διαπιστώσει ελλείψεις, παραλείψεις ή αδυναμίες, οφείλει να συντάξει το σχετικό Πρωτόκολλο Οριστικής Παραλαβής των Παραδοτέων.

Αν η Επιτροπή Παραλαβής κρίνει ότι τα Παραδοτέα δεν ανταποκρίνονται πλήρως στους σχετικούς όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την ποιότητα των Παραδοτέων για τις υπηρεσίες που προορίζονταν, και συνεπώς αν μπορούν αυτά να καλύψουν τις σχετικές ανάγκες ή αν πρέπει οριστικά να απορριφθούν ολόκληρα ή μέρος αυτών. Το αρμόδιο αποφαινόμενο όργανο, ήτοι ο Συντονιστής της Α.Δ.Π.Δ.Ε. & Ι., με την απόφαση του εγκρίνει ή όχι την παραλαβή των Παραδοτέων, σύμφωνα με όσα ορίζονται στα άρθρα 219 και 220 του Ν. 4412/2016 σχετικά με την παραλαβή και την τυχόν απόρριψη ή αντικατάσταση του συμβατικού αντικειμένου.

Η Επιτροπή Παραλαβής μπορεί να εισηγείται στο Συντονιστή της Αποκεντρωμένης Διοίκησης Π.Δ.Ε. & Ι., ως κατά Νόμο αρμόδιο, για την επιβολή κυρώσεων στον Ανάδοχο σε περίπτωση συμπεριφοράς του αντίθετης προς τα αναφερόμενα στη σύμβαση.

Κατά την εκτέλεση της σύμβασης εφαρμόζονται: α) οι διατάξεις του Ν. 4412/16, β) οι όροι της παρούσας σύμβασης και γ) συμπληρωματικά ο Αστικός Κώδικας.

Η σύμβαση θεωρείται ότι εκτελέστηκε όταν συντρέχουν οι εξής προϋποθέσεις, σύμφωνα με το άρθρο 202 του Ν.4412/16:

**α.** Παρασχέθηκαν στο σύνολό τους οι υπηρεσίες ή, σε περίπτωση διαιρετής υπηρεσίας, το αντικείμενο που παραδόθηκε υπολείπεται του συμβατικού, κατά μέρος που κρίνεται ως ασήμαντο από το αρμόδιο όργανο, και έχει παρέλθει η καταληκτική ημερομηνία για την περαίωση της σύμβασης που έχει τεθεί στην παρούσα,

**β.** παραλήφθηκαν οριστικά ποσοτικά και ποιοτικά οι υπηρεσίες που παραδόθηκαν,

**γ.** έγινε η αποπληρωμή του συμβατικού τιμήματος, αφού προηγουμένως επιβλήθηκαν κυρώσεις ή εκπτώσεις,

**δ.** εκπληρώθηκαν και οι λοιπές συμβατικές υποχρεώσεις και από τα δύο συμβαλλόμενα μέρη και αποδεσμεύθηκαν οι σχετικές εγγυήσεις κατά τα προβλεπόμενα από τη σύμβαση.

**ΑΡΘΡΟ 4ο: ΤΡΟΠΟΣ ΠΛΗΡΩΜΗΣ - ΚΡΑΤΗΣΕΙΣ**

Η πληρωμή του Αναδόχου θα πραγματοποιηθεί μετά την οριστική ή τμηματική, ποιοτική και ποσοτική παραλαβή του αντικειμένου της σύμβασης από την αρμόδια Επιτροπή παραλαβής της Αναθέτουσας Αρχής. Απαιτούμενα δικαιολογητικά για την πληρωμή του προμηθευτή είναι:

α) Πρωτόκολλο οριστικής ή τμηματικής ποιοτικής και ποσοτικής παραλαβής των υπηρεσιών, σύμφωνα με το άρθρο 219 του Ν.4412/2016.

β) Τιμολόγιο του Αναδόχου υπέρ της Υπηρεσίας (με αναγραφή του τίτλου του έργου και του παραδοτέου).

γ) Πιστοποιητικά Φορολογικής Ενημερότητας και Ασφαλιστικής Ενημερότητας σύμφωνα με τις κείμενες διατάξεις

δ) Λοιπά, κατά περίπτωση, δικαιολογητικά.

Η εξόφληση του τιμολογίου θα γίνει σύμφωνα με τη διαδικασία που προβλέπεται στο Ν.4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως ισχύει, σε συνδυασμό με το Ν.4446/2016 «Πτωχευτικός Κώδικας, Διοικητική Δικαιοσύνη, Τέλη-Παράβολα, Οικειοθελής αποκάλυψη φορολογητέας ύλης παρελθόντων ετών, Ηλεκτρονικές συναλλαγές, Τροποποιήσεις του Ν.4270/2014 και λοιπές διατάξεις» (ΦΕΚ 240/Α/22-12-2016).

Η αμοιβή του Αναδόχου επιβαρύνεται με τον προβλεπόμενο φόρο εισοδήματος.

Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παράδοση του υλικού στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

Σε περίπτωση που έχει δημιουργηθεί το ταμείο του νέου φορέα του Ν. 4912/2022 οι κρατήσεις α) και γ) θα αντικατασταθούν από την κράτηση 0,1 % υπέρ "ΕΑΔΗΣΥ".

α) Κράτηση 0,07% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης υπέρ της Ενιαίας Ανεξάρτητης Αρχής Δημοσίων Συμβάσεων επιβάλλεται (άρθρο 4 Ν.4013/2011 όπως ισχύει).

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης σύμφωνα με την παρ. 6 του άρθρου 36 του ν. 4412/2016.

γ) Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής καθώς και κάθε συμπληρωματικής σύμβασης υπέρ της Αρχής Εξέτασης Προδικαστικών Προσφυγών (άρθρο 350 παρ. 3 του ν. 4412/2016).

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 20% και στην επ’ αυτού εισφορά υπέρ ΟΓΑ 3%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου επί του καθαρού ποσού.

Ο Φ.Π.Α. βαρύνει το Δημόσιο και θα αποδίδεται από τον Ανάδοχο.

Η παρούσα σύμβαση χρηματοδοτείται από την Ευρωπαϊκή Ένωση, Ευρωπαϊκό Ταμείο Περιφερειακής Ανάπτυξης (ΕΤΠΑ) και από εθνικούς πόρους μέσω του ΠΔΕ.

Η σύμβαση περιλαμβάνεται στο υποέργο Νο1 της Πράξης: «Παρακολούθηση της ποιότητας των υδάτων ακτών κολύμβησης της ΠΙΝ για την περίοδο 2024-2029», η οποία έχει ενταχθεί στο Επιχειρησιακό Πρόγραμμα «Ιόνια Νησιά 2021-2027» με βάση την απόφαση ένταξης της Περιφερειάρχη Ιονίων Νήσων με αρ. πρωτ. οικ.3315/27.11.2023 (ΑΔΑ: 9ΡΡ37ΛΕ-ΥΦΩ) και έχει λάβει κωδικό MIS 6002708.

Φορέας χρηματοδότησης της παρούσας σύμβασης είναι τo Επιχειρησιακό Πρόγραμμα «Ιόνια Νησιά 2021-

2027» και χρηματοδοτείται από Πιστώσεις του Προγράμματος Δημοσίων Επενδύσεων της ΣΑ ΕΠ 0227

(κωδ. ενάριθ. έργου 2023ΕΠ02270019).

**ΑΡΘΡΟ 5o: ΥΠΟΧΡΕΩΣΕΙΣ ΑΝΑΔΟΧΟΥ**

Ο ανάδοχος υποχρεούται να:

1. τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α' του Ν. 4412/16.

2. ακολουθεί κατά τη διάρκεια της σύμβασης πιστά τις οδηγίες και τις υποδείξεις και να συνεργαστεί με οποιαδήποτε Υπηρεσία, Επιτροπή ή και κάθε τρίτο, με τον τρόπο που θα του υποδείξει η αρμόδια Δ/νση της Αποκεντρωμένης Διοίκησης Π.Δ.Ε. & Ι.

3. εξασφαλίσει την έγκαιρη και άριστης ποιότητας παράδοση των Παραδοτέων που συνιστούν το αντικείμενο της παρούσας σύμβασης.

4. παρέχει στην Αποκεντρωμένη Διοίκηση Π.Δ.Ε. & Ι. οποιεσδήποτε αναφορές και πληροφορίες του ζητηθούν σχετικά με την εκτέλεση της σύμβασης.

Ο Ανάδοχος ρητά ευθύνεται για κάθε ενέργεια των υπαλλήλων, τυχόν συμβούλων ή αντιπροσώπων αυτού, συμπεριλαμβανομένου ανεξαιρέτως οποιουδήποτε χρησιμοποιηθεί από αυτόν για την εκπλήρωση των υποχρεώσεων που αναλαμβάνει καθώς και για τις τυχόν παρεπόμενες υποχρεώσεις.

**ΑΡΘΡΟ 6o: ΕΓΓΥΗΣΗ ΚΑΛΗΣ ΕΚΤΕΛΕΣΗΣ**

Για την εκτέλεση των όρων της παρούσης σύμβασης, ο «ΑΝΑΔΟΧΟΣ» κατέθεσε την αριθμ. …/…-..-2024 εγγυητική επιστολή καλής εκτέλεσης της ……… Τράπεζας ποσού …..**,…** ευρώ.

H ανωτέρω εγγύηση θα επιστραφεί στον «ΑΝΑΔΟΧΟ» μετά τη λήξη της σύμβασης και την καλή εκτέλεση των όρων αυτής.

**ΑΡΘΡΟ 7ο : ΥΠΟΚΑΤΑΣΤΑΣΗ ΑΝΑΔΟΧΟΥ**

Ο Ανάδοχος δε δικαιούται να μεταβιβάσει ή εκχωρήσει τη Σύμβαση ή μέρος αυτής χωρίς την έγγραφη συναίνεση της Αναθέτουσας Αρχής.

Εάν ο Ανάδοχος προβεί σε μεταβίβαση ή εκχώρηση της Σύμβασης χωρίς την προηγούμενη έγγραφη συναίνεση της Αναθέτουσας Αρχής, η τελευταία δικαιούται, χωρίς προηγούμενη όχληση, να επιβάλει αυτοδικαίως τις κυρώσεις που προβλέπονται για αθέτηση της Σύμβασης.

**ΑΡΘΡΟ 8ο : ΙΣΧΥΣ ΤΗΣ ΣΥΜΒΑΣΗΣ**

Η ισχύς της παρούσης σύμβασης αρχίζει από την υπογραφή της, ήτοι από ……………….. και μέχρι την παράδοση του συνόλου των Παραδοτέων και όχι πέραν της 31/12/2029.

Η Αναθέτουσα Αρχή διατηρεί μονομερώς το δικαίωμα μετάθεσης του χρονοδιαγράμματος του έργου.

**ΑΡΘΡΟ 9ο : ΤΡΟΠΟΠΟΙΗΣΗ ΤΗΣ ΣΥΜΒΑΣΗΣ**

Τροποποίηση των όρων της σύμβασης κατά τη διάρκειά της μπορεί να πραγματοποιηθεί χωρίς να απαιτείται νέα διαδικασία σύναψης σύμβασης, μόνο με τους όρους και προϋποθέσεις του άρθρου 132 του Ν. 4412/2016 και κατόπιν γνωμοδότησης της αρμόδιας επιτροπής.

**ΑΡΘΡΟ 10ο : ΜΟΝΟΜΕΡΗΣ ΛΥΣΗ ΤΗΣ ΣΥΜΒΑΣΗΣ**

Η Αποκεντρωμένη Διοίκηση Π.Δ.Ε. & Ι. μπορεί, υπό τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, που θα απαιτούσε νέα διαδικασία σύναψης σύμβασης δυνάμει του άρθρου 132 του Ν. 4412/16,

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 1 του άρθρου 73 του Ν. 4412/16 και ως εκ τούτου, θα έπρεπε να έχει αποκλειστεί από τη διαδικασία της σύναψης σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που απορρέουν από το άρθρο 258 της ΣΛΕΕ.

Εκτός από τους ειδικά αναφερόμενους όρους της παρούσας σύμβασης, ισχύουν και όλοι οι όροι που αναφέρονται στη Διακήρυξη, στην προσφορά του Αναδόχου καθώς και στην απόφαση κατακύρωσης.

**ΑΡΘΡΟ 11ο : ΚΗΡΥΞΗ ΑΝΑΔΟΧΟΥ ΩΣ ΕΚΠΤΩΤΟΥ - ΚΥΡΩΣΕΙΣ**

1) Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, εάν δεν εκπληρώσει τις συμβατικές του υποχρεώσεις ή δεν συμμορφωθεί με τις γραπτές εντολές της αναθέτουσας αρχής, που είναι σύμφωνες με την σύμβαση ή τις κείμενες διατάξεις και εάν υπερβεί υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων.

Στην περίπτωση αυτή του κοινοποιείται ειδική όχληση, η οποία περιλαμβάνει συγκεκριμένη περιγραφή των ενεργειών στις οποίες οφείλει να προβεί αυτός, θέτοντας προθεσμία για τη συμμόρφωσή του, η οποία δεν μπορεί να είναι μικρότερη των δεκαπέντε (15) ημερών. Αν η προθεσμία που τεθεί με την ειδική όχληση παρέλθει χωρίς να συμμορφωθεί, κηρύσσεται αιτιολογημένα έκπτωτος μέσα σε τριάντα (30) ημέρες από την άπρακτη πάροδο της ως άνω προθεσμίας συμμόρφωσης.

Στον ανάδοχο που κηρύσσεται έκπτωτος από την σύμβαση, επιβάλλονται, μετά από κλήση του για παροχή εξηγήσεων, αθροιστικά, οι παρακάτω κυρώσεις:

α) ολική κατάπτωση της εγγύησης καλής εκτέλεσης της σύμβασης,

β) είσπραξη εντόκως της προκαταβολής που χορηγήθηκε, είτε από ποσόν που δικαιούται να λάβει, είτε με κατάθεση του ποσού από τον ίδιο, είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής μέχρι την ημερομηνία έκδοσης της απόφασης κήρυξής του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας.

2) Αν οι υπηρεσίες παρασχεθούν από υπαιτιότητα του αναδόχου μετά τη λήξη της

διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής.

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

**ΑΡΘΡΟ 12ο : ΔΙΟΙΚΗΤΙΚΕΣ ΠΡΟΣΦΥΓΕΣ**

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις δυνάμει των άρθρων 203, 216 έως 220 του Ν. 4412/2016 να υποβάλει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση, μέσα σε ανατρεπτική προθεσμία τριάντα (30) ημερών από την ημερομηνία που έλαβε γνώση της σχετικής απόφασης. Επί της προσφυγής αποφασίζει το αρμόδιο αποφαινόμενο όργανο, ήτοι ο Συντονιστής της Αποκεντρωμένης Διοίκησης Π.Δ.Ε. & Ι., ύστερα από γνωμοδότηση της αρμόδιας Επιτροπής (άρθρο 205 του Ν. 4412/16).

**ΑΡΘΡΟ 13ο : ΕΠΙΛΥΣΗ ΔΙΑΦΟΡΩΝ – ΕΦΑΡΜΟΣΤΕΟ ΔΙΚΑΙΟ**

Η παρούσα σύμβαση παροχής υπηρεσιών διέπεται από την Ελληνική και Κοινοτική Νομοθεσία.

Κάθε διαφορά που θα προκύψει μεταξύ της Αναθέτουσας Αρχής και του Αναδόχου, η οποία θα αφορά στην εκτέλεση, την εφαρμογή ή γενικά τις σχέσεις που δημιουργούνται από αυτή, θα λυθεί από τα εδρεύοντα στο Νομό Αχαΐας αρμόδια δικαστήρια.

Είναι αυτονόητο ότι, πριν από οποιαδήποτε προσφυγή στα δικαστήρια, τα συμβαλλόμενα μέρη θα καταβάλλουν κάθε προσπάθεια για φιλική διευθέτηση των διαφορών που ενδεχόμενα να αναφύονται μεταξύ τους.

Σε πίστωση των ανωτέρω, η παρούσα σύμβαση αφού διαβάστηκε και βεβαιώθηκε, υπογράφεται από τους συμβαλλόμενους σε τέσσερα (4) όμοια πρωτότυπα, από τα οποία τα τρία κατατέθηκαν στη Διεύθυνση Οικονομικού της Αποκεντρωμένης Διοίκησης Π.Δ.Ε. & Ι., το δε άλλο επιδόθηκε στον «ΑΝΑΔΟΧΟ».

|  |  |  |
| --- | --- | --- |
| **ΟΙ ΣΥΜΒΑΛΛΟΜΕΝΟΙ** | | |
| **Ο ασκών καθήκοντα Συντονιστή της Αποκεντρωμένης Διοίκησης Π.Δ.Ε. & Ι.**  **Διονύσιος Παναγιωτόπουλος** |  | **Για τον Ανάδοχο** |